ddrg/super_eurlex huggingface dataset:
Απόφαση της Επιτροπής

της 19ης Απριλίου 2001

σχετικά με την παράταση ισχύος εξαίρεσης που είχε χορηγηθεί στη Γερμανία δυνάμει του άρθρου 8 παράγραφος 2 στοιχείο γ) της οδηγίας 70/156/ΕΟΚ του Συμβουλίου για την προσέγγιση των νομοθεσιών των κρατών μελών σχετικά με την έγκριση τύπου των μηχανοκίνητων οχημάτων και των ρυμουλκουμένων τους

[κοινοποιηθείσα υπό τον αριθμό Ε(2001) 1095]

(Το κείμενο στη γερμανική γλώσσα είναι το μόνο αυθεντικό)

(2001/355/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 70/156/ΕΟΚ του Συμβουλίου, της 6ης Φεβρουαρίου 1970, για την προσέγγιση των νομοθεσιών και των κρατών μελών σχετικά με την έγκριση τύπου των μηχανοκίνητων οχημάτων και των ρυμουλκουμένων τους(1), όπως τροποποιήθηκε τελευταία από την οδηγία 98/91/ΕΚ του Ευρωπαϊκού Κοινοβουλίου και του Συμβουλίου(2), και ιδίως το άρθρο 8 παράγραφος 2 στοιχείο γ),

Εκτιμώντας τα ακόλουθα:

(1) Με την απόφαση 97/848/ΕΚ, της 3ης Δεκεμβρίου 1997, η Επιτροπή ενέκρινε το αίτημα εξαίρεσης που υπεβλήθη από την Ομοσπονδιακή Δημοκρατία της Γερμανίας δυνάμει του άρθρου 8 παράγραφος 2 στοιχείο γ) της οδηγίας 70/156/ΕΟΚ, σχετικά με την παραγωγή υαλοπινάκων από σκληρό υλικό (πολυανθρακικό πολυμερές) και την εγκατάστασή τους σε τύπο οχημάτων.

(2) Η αίτηση παράτασης της εξαίρεσης που υπέβαλε η Γερμανία στις 14 Ιουνίου 2000 δικαιολογείται από το γεγονός ότι τα μέτρα που χρειάζονται για την προσαρμογή των οδηγιών, που αποτέλεσαν το αντικείμενο εξαίρεσης, δεν έχουν ακόμη τεθεί σε εφαρμογή και, ως εκ τούτου, η εξαίρεση πρέπει να παραταθεί μέχρις ότου αρχίσουν να ισχύουν οι προσαρμογές των εν λόγω οδηγιών και, σε κάθε περίπτωση, για μέγιστη περίοδο 24 μηνών.

(3) Το μέτρο που προβλέπεται από την παρούσα απόφαση είναι σύμφωνο με τη γνώμη της επιτροπής γαι την προσαρμογή στην τεχνολογική πρόοδο που συνεστήθη από την οδηγία 70/156/ΕΟΚ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Με την παρούσα απόφαση η εξαίρεση που χορηγήθηκε στη Γερμανία μέσω της απόφασης 97/848/ΕΚ παρατείνεται μέχρις ότου αρχίσουν να ισχύουν οι προσαρμογές των εμπλεκόμενων οδηγιών και, σε κάθε περίπτωση, για περίοδο που δεν υπερβαίνει τους 24 μήνες.

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 19 Απριλίου 2001.

Για την Επιτροπή

Erkki Liikanen

Μέλος της Επιτροπής

(1) ΕΕ L 42 της 23.2.1970, σ. 1.

(2) ΕΕ L 11 της 16.1.1999, σ. 25.
Απόφαση της Επιτροπής

της 23ης Νοεμβρίου 2001

σχετικά με την τροποποίηση της απόφασης 97/365/ΕΚ για την κατάρτιση προσωρινών καταλόγων επιχειρήσεων τρίτων χωρών από τις οποίες τα κράτη μέλη επιτρέπουν τις εισαγωγές προϊόντων με βάση το κρέας

[κοινοποιηθείσα υπό τον αριθμό Ε(2001) 3701]

(Κείμενο που παρουσιάζει ενδιαφέρον για τον ΕΟΧ)

(2001/826/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μία μεταβατική περίοδο, προσωρινών καταλόγων των επιχειρήσεων τρίτων χωρών από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας και ζώντα δίθυρα μαλάκια(1), όπως τροποποιήθηκε τελευταία από την απόφαση 2001/4/EΚ του Συμβουλίου(2), και ιδίως το άρθρο 2 παράγραφος 1,

Εκτιμώντας τα ακόλουθα:

(1) Με την απόφαση 97/222/EΚ της Επιτροπής(3), καταρτίστηκε κατάλογος τρίτων χωρών από τις οποίες τα κράτη μέλη επιτρέπουν τις εισαγωγές προϊόντων με βάση το κρέας.

(2) Για τις χώρες οι οποίες εμφαίνονται στον κατάλογο αυτό, οι όροι υγειονομικού ελέγχου και η κτηνιατρική πιστοποίηση που απαιτούνται για την εισαγωγή προϊόντων με βάση το κρέας καθορίστηκαν με την απόφαση 97/221/EΚ(4).

(3) Με την απόφαση 97/365/EΚ της Επιτροπής(5), καταρτίστηκαν προσωρινοί κατάλογοι εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές προϊόντων με βάση το κρέας βοοειδών, χοίρων, ιπποειδών και αιγοπροβάτων.

(4) Η Επιτροπή πραγματοποίησε αποστολή στη Λιθουανία για να επιθεωρήσει τις εγκαταστάσεις παρασκευής προϊόντων με βάση το κρέας και συνέστησε την έγκριση ορισμένων εγκαταστάσεων από τις οποίες τα κράτη μέλη μπορούν να επιτρέπουν τις εισαγωγές προϊόντων με βάση το κρέας στην Κοινότητα υπό τον όρο ότι έχουν ληφθεί ορισμένες εγγυήσεις από την αρμόδια αρχή της Λιθουανίας.

(5) Η Επιτροπή έλαβε από τη Λιθουανία κατάλογο των εγκαταστάσεων παρασκευής προϊόντων με βάση το κρέας και εγγυήσεις ότι πληρούν πλήρως τις ενδεδειγμένες υγειονομικές απαιτήσεις της Κοινότητας και ότι σε περίπτωση μη τήρησης των εγγυήσεων αυτών από κάποια επιχείρηση θα μπορούσαν να ανασταλούν οι δραστηριότητες εξαγωγών της προς την Ευρωπαϊκή Κοινότητα.

(6) Μπορεί να καταρτιστεί προσωρινός πίνακας εγκαταστάσεων παρασκευής προϊόντων με βάση το κρέας όσον αφορά τη Λιθουανία.

(7) Τα μέτρα που προβλέπονται στην παρούσα απόφαση είναι σύμφωνα με τη γνώμη της κόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το κείμενο του παραρτήματος της παρούσας απόφασης προστίθεται στο παράρτημα της απόφασης 97/365/EΚ της Επιτροπής.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 23 Νοεμβρίου 2001.

Για την Επιτροπή

David Byrne

Μέλος της Επιτροπής

(1) ΕΕ L 243 της 11.10.1995, σ. 17.

(2) ΕΕ L 2 της 5.1.2001, σ. 21.

(3) ΕΕ L 89 της 4.4.1997, σ. 39.

(4) ΕΕ L 89 της 4.4.1997, σ. 32.

(5) ΕΕ L 154 της 12.6.1997, σ. 41.

ΠΑΡΑΡΤΗΜΑ

ΛΙΘΟΥΑΝΙΑ

>ΘΕΣΗ ΠΙΝΑΚΑ>
Απόφαση της Επιτροπής

της 12ης Φεβρουαρίου 2001

για την τροποποίηση της απόφασης 93/195/ΕΟΚ σχετικά με τους υγειονομικούς όρους και την υγειονομική πιστοποίηση που απαιτούνται για την επανείσοδο εγγεγραμμένων ίππων προοριζόμενων για ιπποδρομίες, διαγωνισμούς και πολιτιστικές εκδηλώσεις, μετά από προσωρινή εξαγωγή

[κοινοποιηθείσα υπό τον αριθμό Ε(2001) 347]

(Κείμενο που παρουσιάζει ενδιαφέρον για τον ΕΟΧ)

(2001/144/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/426/ΕΟΚ του Συμβουλίου, της 26ης Ιουνίου 1990, σχετικά με τους όρους υγειονομικού ελέγχου που διέπουν τη διακίνηση των ιπποειδών και εισαγωγές ιπποειδών προέλευσης τρίτων χωρών(1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 19 σημείο ii),

Εκτιμώντας τα ακόλουθα:

(1) Σύμφωνα με την απόφαση 93/195/ΕΟΚ της Επιτροπής(2), όπως τροποποιήθηκε τελευταία από την απόφαση 2000/754/ΕΚ(3), η επανείσοδος καταχωρημένων σε μητρώα ίππων για να συμμετάσχουν σε ιπποδρομίες, διαγωνισμούς και πολιτιστικές εκδηλώσεις μετά από προσωρινή εξαγωγή περιορίζεται στους ίππους που διέμειναν λιγότερο από 30 ημέρες σε μια τρίτη χώρα.

(2) Για να διευκολυνθεί η συμμετοχή των ίππων καταγωγής Κοινότητας στο παγκόσμιο κύπελλο ιπποδρομιών αντοχής των Ηνωμένων Αραβικών Εμιράτων, πρέπει να παραταθεί η προαναφερόμενη περίοδος σε λιγότερο από 60 ημέρες.

(3) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 93/195/ΕΟΚ τροποποιείται ως εξής:

1. Στο άρθρο 1 προστίθεται μια έβδομη περίπτωση ως εξής:

"- που συμμετείχαν στο παγκόσμιο κύπελλο ιπποδρομιών αντοχής των Ηνωμένων Αραβικών Εμιράτων και πληρούν τις απαιτήσεις που θεσπίζονται στο υγειονομικό πιστοποιητικό το οποίο είναι σύμφωνο με το υπόδειγμα του παραρτήματος VII της παρούσας απόφασης."

2. Προστίθεται το παράρτημα της παρούσας απόφασης, αποκαλούμενο παράρτημα VII.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 12 Φεβρουαρίου 2001.

Για την Επιτροπή

David Byrne

Μέλος της Επιτροπής

(1) ΕΕ L 224 της 18.8.1990, σ. 42.

(2) ΕΕ L 86 της 6.4.1993, σ. 1.

(3) ΕΕ L 303 της 2.12.2000, σ. 34.

ΠΑΡΑΡΤΗΜΑ

"ΠΑΡΑΡΤΗΜΑ VII

>PIC FILE= "L_2001053EL.002403.EPS">"
Απόφαση της Επιτροπής

της 18ης Δεκεμβρίου 2001

για την τροποποίηση, για έβδομη φορά, της απόφασης 2001/327/ΕΚ για τον περιορισμό στη μετακίνηση ζώων των ευπαθών ειδών, σε σχέση με τον αφθώδη πυρετό

[κοινοποιηθείσα υπό τον αριθμό Ε(2001) 4382]

(Κείμενο που παρουσιάζει ενδιαφέρον για τον ΕΟΧ)

(2001/904/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους, που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων, με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2), και ιδίως το άρθρο 10,

Εκτιμώντας τα ακόλουθα:

(1) Η κατάσταση ως προς τον αφθώδη πυρετό σε ορισμένα τμήματα του Ηνωμένου Βασιλείου συνεχίζει να βελτιώνεται και η εφαρμογή των προστατευτικών μέτρων που θεσπίστηκαν με την απόφαση 2001/740/EΚ της Επιτροπής(3) μειώνεται σταδιακά για τα προϊόντα ζωικής προέλευσης. Παρά το γεγονός ότι δεν επιτρέπεται η αποστολή ευπαθών ζώων από τη Μεγάλη Βρετανία, επιτρέπεται από τη Βόρεια Ιρλανδία.

(2) Όλα τα κράτη μέλη έθεσαν σε εφαρμογή τους περιορισμούς στη μετακίνηση ζώων των ευπαθών ειδών που προβλέπονται στην απόφαση 2001/327/ΕΚ της Επιτροπής για τον περιορισμό στη μετακίνηση ζώων των ευπαθών ειδών, σε σχέση με τον αφθώδη πυρετό(4), όπως τροποποιήθηκε τελευταία με την απόφαση 2001/709/EΚ(5).

(3) Κρίνεται σκόπιμο να εφαρμόζονται τα εν λόγω μέτρα και στη Βόρεια Ιρλανδία και κατά συνέπεια, είναι απαραίτητο να προσαρμοστούν ορισμένες διατάξεις όσον αφορά την ανακοίνωση των εγκεκριμένων κέντρων συλλογής, και παράλληλα να παραταθεί η εφαρμογή των μέτρων.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 2001/327/EΚ τροποποιείται ως ακολούθως:

1. Το άρθρο 1 στοιχείο 1 αντικαθίσταται από το ακόλουθο κείμενο: "1. Τα 'εγκεκριμένα κέντρα συγκέντρωσης' είναι εκείνα που ορίζονται στο άρθρο 2 παράγραφος 2 στοιχείο ξ), της οδηγίας 64/432/EΟΚ του Συμβουλίου."

2. Στο άρθρο 2 παράγραφος 1, η εισαγωγική πρόταση αντικαθίσταται από το ακόλουθο κείμενο: "1. Με την επιφύλαξη των διατάξεων της οδηγίας 91/68/EΟΚ και της απόφασης 2001/740/EΚ της Επιτροπής, τα κράτη μέλη διασφαλίζουν ότι το ενδοκοινοτικό εμπόριο αιγοπροβάτων για εκτροφή, πάχυνση και σφαγή, θα υπόκειται στους ακόλουθους όρους:"

3. Η ημερομηνία στο άρθρο 4 αντικαθίσταται από την ημερομηνία "31 Μαρτίου 2002".

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 18 Δεκεμβρίου 2001.

Για την Επιτροπή

David Byrne

Μέλος της Επιτροπής

(1) ΕΕ L 224 της 18.8.1990, σ. 29.

(2) ΕΕ L 62 της 15.3.1993, σ. 49.

(3) ΕΕ L 277 της 20.10.2001, σ. 30.

(4) ΕΕ L 115 της 25.4.2001, σ. 12.

(5) ΕΕ L 261 της 29.9.2001, σ. 69.
Απόφαση του Συμβουλίου

της 27ης Νοεμβρίου 2001

για το διορισμό των μελών της ευρωπαϊκής συμβουλευτικής επιτροπής στατιστικής πληροφόρησης στον οικονομικό και κοινωνικό τομέα

(2001/C 350/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

την απόφαση 91/116/ΕΟΚ του Συμβουλίου, της 25ης Φεβρουαρίου 1991, για τη σύσταση της ευρωπαϊκής συμβουλευτικής επιτροπής στατιστικής πληροφόρησης στον οικονομικό και κοινωνικό τομέα(1), και ιδίως το άρθρο 4,

τη γνώμη της Επιτροπής,

Εκτιμώντας τα ακόλουθα:

(1) Η θητεία των μελών της ως άνω επιτροπής έληξε.

(2) Οι κυβερνήσεις των κρατών μελών πρότειναν από τέσσερις υποψήφιους να διοριστούν μέλη της επιτροπής,

ΑΠΟΦΑΣΙΖΕΙ:

Άρθρο μόνο

Διορίζονται μέλη της ευρωπαϊκής συμβουλευτικής επιτροπής στατιστικής πληροφόρησης στον οικονομικό και κοινωνικό τομέα, με τετραετή ανανεώσιμη θητεία που αρχίζει από την ημέρα της έκδοσης της παρούσας απόφασης, τα πρόσωπα που κατονομάζονται στο παράρτημα.

Βρυξέλλες, 27 Νοεμβρίου 2001.

Για το Συμβούλιο

Ο Πρόεδρος

Α. Neyts-Uyttebroeck

(1) ΕΕ L 59 της 6.3.1991, σ. 21· απόφαση όπως τροποποιήθηκε από την απόφαση 97/255/ΕΚ (ΕΕ L 102 της 19.4.1997, σ. 32).

ANEXO/BILAG/ANLAGE/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

>ΘΕΣΗ ΠΙΝΑΚΑ>
Απόφαση της Επιτροπής

της 13ης Δεκεμβρίου 2001

για την αναγνώριση του "Ελληνικού Νηογνώμονα" (Hellenic Register of Shipping) βάσει του άρθρου 4 παράγραφος 3 της οδηγίας 94/57/EΚ του Συμβουλίου

[κοινοποιηθείσα υπό τον αριθμό Ε(2001) 4218]

(Το κείμενο στην ελληνική γλώσσα είναι το μόνο αυθεντικό)

(Κείμενο που παρουσιάζει ενδιαφέρον για τον ΕΟΧ)

(2001/890/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 94/57/ΕΚ του Συμβουλίου, της 22ας Νοεμβρίου 1994, σχετικά με τους κοινούς κανόνες και πρότυπα για τους οργανισμούς επιθεώρησης και εξέτασης πλοίων και για τις συναφείς δραστηριότητες των ναυτικών αρχών(1), όπως τροποποιήθηκε τελευταία από την οδηγία 97/58/ΕΚ της Επιτροπής(2), και ιδίως το άρθρο της 4 παράγραφος 3,

τις επιστολές της 3ης και της 30ής Αυγούστου 2001 του Ελληνικού Υπουργείου Εμπορικής Ναυτιλίας, με τις οποίες το υπουργείο ζητούσε την αναγνώριση του "Ελληνικού Νηογνώμονα" [που στο εξής καλείται "ΕΝ" ("HRS")], όπως προβλέπεται στο άρθρο 4 παράγραφος 3 (περιορισμένη αναγνώριση),

Εκτιμώντας τα ακόλουθα:

(1) Η τριετής περιορισμένη αναγνώριση βάσει του άρθρου 4 παράγραφος 3 της οδηγίας 94/57/EΚ αποτελεί αναγνώριση που παρέχεται σε οργανισμούς (νηογνώμονες) οι οποίοι πληρούν όλα τα άλλα κριτήρια, εκτός από εκείνα που αναφέρονται στις παραγράφους 2 και 3 του τμήματος "Γενικά" του παραρτήματος, η οποία όμως παραμένει περιορισμένη στη χρονική της έκταση και στο πεδίο εφαρμογής της, ούτως ώστε οι ενδιαφερόμενοι οργανισμοί να αποκτήσουν περαιτέρω πείρα.

(2) Ενόψει της αναγνώρισης του νηογνώμονα η αξιολόγηση του "ΕΝ" από την πλευρά της Επιτροπής πραγματοποιήθηκε στο χρονικό διάστημα από τις 4 έως τις 6 Σεπτεμβρίου 2001 στα κεντρικά γραφεία του Πειραιά, με βάση τα αποδεικτικά στοιχεία που είχαν χορηγηθεί από την ελληνική διοίκηση και τον "ΕΝ". Κατά την αξιολόγηση από την πλευρά της Επιτροπής λήφθηκαν επίσης υπόψη τα πορίσματα από τις άλλες πρόσφατες επισκέψεις που είχαν γίνει στα γραφεία του "ΕΝ" και ιδίως στο χρονικό διάστημα από τις 26 έως τις 30 Μαρτίου του 2001 στον Πειραιά και στις 2 Απριλίου 2001 στα περιφερειακά γραφεία της Λευκωσίας στην Κύπρο. Με βάση όλα τα αποδεικτικά στοιχεία, εξακριβώθηκε ότι ο "ΕΝ" πληροί όλα τα κριτήρια της οδηγίας, εκτός από τα κριτήρια που καθορίζονται στις παραγράφους 2 και 3 του τμήματος "Γενικά" του παραρτήματος.

(3) Τα μέτρα που θεσπίζονται στην παρούσα απόφαση είναι σύμφωνα με τη γνώμη της επιτροπής η οποία έχει συγκροτηθεί βάσει του άρθρου 7 της οδηγίας 94/57/ΕΚ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ο "Ελληνικός Νηογνώμονας" αναγνωρίζεται σύμφωνα με το άρθρο 4 παράγραφος 3 της οδηγίας 94/57/ΕΚ για χρονικό διάστημα τριών ετών από την ημερομηνία έγκρισης της παρούσας απόφασης.

Άρθρο 2

Τα αποτελέσματα της παρούσας αναγνώρισης περιορίζονται στην Ελλάδα.

Άρθρο 3

Η παρούσα απόφαση απευθύνεται στην Ελληνική Δημοκρατία.

Βρυξέλλες, 13 Δεκεμβρίου 2001.

Για την Επιτροπή

Loyola De Palacio

Αντιπρόεδρος

(1) ΕΕ L 319 της 12.12.1994, σ. 20.

(2) ΕΕ L 274 της 7.10.1997, σ. 8.
Απόφαση του Συμβουλίου

της 29ης Νοεμβρίου 2001

για την παράταση της εντολής του αρχηγού της Αποστολής Επιτήρησης της Ευρωπαϊκής Ένωσης (ΑΕΕΕ)

(2001/846/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο 23 παράγραφος 2,

την κοινή δράση 2001/845/ΚΕΠΠΑ, της 29ης Νοεμβρίου 2001, για την παράταση της εντολής της Αποστολής Επιτήρησης της Ευρωπαϊκής Ένωσης(1), και ιδίως το άρθρο 5,

Εκτιμώντας τα ακόλουθα:

(1) Το Συμβούλιο, με την απόφασή του 2001/285/ΚΕΠΠΑ(2), της 9ης Απριλίου 2001, διόρισε τον κ. Antóin MAC UNFRAIDH, ως αρχηγό της ΑΕΕΕ, η εντολή του οποίου λήγει στις 31 Δεκεμβρίου 2001.

(2) Θα πρέπει να παραταθεί η εντολή του αρχηγού της ΑΕΕΕ,

ΑΠΟΦΑΣΙΖΕΙ:

Άρθρο 1

Παρατείνεται η εντολή του κ. Antóin MAC UNFRAIDH, ως αρχηγού της ΑΕΕΕ.

Άρθρο 2

Η παρούσα απόφαση παράγει αποτελέσματα από την ημέρα που υιοθετείται.

Εφαρμόζεται μέχρι τις 31 Δεκεμβρίου 2002.

Άρθρο 3

Η παρούσα απόφαση δημοσιεύεται στην Επίσημη Εφημερίδα.

Βρυξέλλες, 29 Νοεμβρίου 2001.

Για το Συμβούλιο

Ο Πρόεδρος

M. Vanderpoorten

(1) Βλέπε σελίδα 1 της παρούσας Επίσημης Εφημερίδας.

(2) ΕΕ L 99 της 10.4.2001, σ. 2.
Απόφαση του Ευρωπαϊκού Κοινοβουλίου

της 24ης Οκτωβρίου 2001

σχετικά με το κλείσιμο των λογαριασμών του έκτου, έβδομου και όγδοου Ευρωπαϊκού Ταμείου Ανάπτυξης για το οικονομικό έτος 1999

(2001/859/ΕΚ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ

Έχοντας υπόψη:

τους ισολογισμούς και λογαριασμούς διαχείρισης του έκτου, έβδομου και όγδοου Ευρωπαϊκού Ταμείου Ανάπτυξης για το οικονομικό έτος 1999[COM(2000) 357 - C5-027/2000]

το άρθρο 74 του δημοσιονομικού κανονισμού, της 16ης Ιουνίου 1998, εφαρμοστέου στη συνεργασία για τη χρηματοδότηση της ανάπτυξης στα πλαίσια της τέταρτης σύμβασης ΑΚΕ-ΕΚ(1),

Το άρθρο 93, σε συνάρτηση με το παράρτημα V, του κανονισμού του,

τις συστάσεις του Συμβουλίου, της 14ης Μαρτίου 2001, για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης για το οικονομικό έτος 1999 (6536/2001 - C5-0122/2001, 6537/2001 - C5-0123/2001, 6538/2001 - C5-0124/2001),

την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Ανάπτυξης και Συνεργασίας (Α5-0109/2001),

τη δεύτερη έκθεση της Επιτροπής Ελέγχου του Προϋπολογισμού (Α5-0337/2001),

1. Σημειώνει ότι η δημοσιονομική κατάσταση του έκτου, έβδομου και όγδοου ΕΤΑ είχε στις 31 Δεκεμβρίου 1999 ως ακολούθως:

>ΘΕΣΗ ΠΙΝΑΚΑ>

2. Αναθέτει στην Πρόεδρό του να διαβιβάσει την παρούσα απόφαση στην Επιτροπή, το Συμβούλιο, το Δικαστήριο, το Ελεγκτικό Συνέδρειο, την Ευρωπαϊκή Τράπεζα Επενδύσεων και τα λοιπά θεσμικά όργανα της Κοινότητας, και να μεριμνήσει για τη δημοσίευσή της στην Επίσημη Εφημερίδα (σειρά L).

Ο Γενικός Γραμματέας

Julian Priestley

Η Πρόεδρος

Nicole Fontaine

(1) ΕΕ L 191 της 7.7.1998, σ. 53.
Απόφαση της Επιτροπής

της 27ης Νοεμβρίου 2001

για την παράταση της περιόδου ισχύος που προβλέπεται στην απόφαση 1999/178/EΚ για τη θέσπιση των οικολογικών κριτηρίων απονομής του κοινοτικού οικολογικού σήματος σε κλωστοϋφαντουργικά προϊόντα

[κοινοποιηθείσα υπό τον αριθμό Ε(2001) 3680]

(Κείμενο που παρουσιάζει ενδιαφέρον για τον ΕΟΧ)

(2001/831/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1980/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, περί αναθεωρημένου κοινοτικού συστήματος απονομής οικολογικού σήματος(1), και ιδίως τα άρθρα 4 και 6,

Εκτιμώντας τα ακόλουθα:

(1) Ο κανονισμός (ΕΚ) αριθ. 1980/2000 προβλέπει την απονομή οικολογικού σήματος σε προϊόντα που διαθέτουν χαρακτηριστικά τα οποία τους επιτρέπουν να συμβάλουν σημαντικά στη βελτίωση καθοριστικών οικολογικών παραμέτρων.

(2) Σύμφωνα με το άρθρο 4 του κανονισμού (ΕΚ) αριθ. 1980/2000, πρέπει να καθορίζονται ειδικά κριτήρια απονομής του οικολογικού σήματος ανά κατηγορία προϊόντων, και εγκαίρως, προτού λήξει η περίοδος ισχύος των κριτηρίων για κάθε κατηγορία, πρέπει να διενεργείται αναθεώρηση των κριτηρίων οικολογικής σήμανσης, καθώς και των απαιτήσεων εκτίμησης και εξακρίβωσης που αφορούν τα κριτήρια αυτά, η οποία καταλήγει σε πρόταση παράτασης, απόσυρσης ή επανεξέτασης.

(3) Με την απόφαση 1999/178/EΚ(2), η Επιτροπή θέσπισε οικολογικά κριτήρια απονομής του κοινοτικού οικολογικού σήματος σε κλωστοϋφαντουργικά προϊόντα. Η ισχύς των κριτηρίων αυτών, σύμφωνα με το άρθρο 3 της ανωτέρω απόφασης, λήγει στις 28 Φεβρουαρίου 2002.

(4) Μετά την αναθεώρηση, κρίνεται σκόπιμο να παραταθεί η περίοδος ισχύος του ορισμού της κατηγορίας προϊόντων, καθώς και των οικολογικών κριτηρίων, χωρίς αλλαγή, για χρονικό διάστημα δεκαοκτώ μηνών, ώστε να επιτραπεί ιδίως στις εταιρείες στις οποίες έχει απονεμηθεί το οικολογικό σήμα να συνεχίσουν να το χρησιμοποιούν τουλάχιστον έως ότου κριθεί αναγκαίο να αναθεωρηθεί η απόφαση 1999/178/EΚ.

(5) Η περίοδος ισχύος που ορίζεται στο άρθρο 3 της απόφασης 1999/178/EΚ πρέπει επομένως να παραταθεί.

(6) Τα μέτρα που καθορίζονται στην παρούσα απόφαση είναι σύμφωνα με τη γνώμη της επιτροπής που έχει συσταθεί δυνάμει του άρθρου 17 του κανονισμού (ΕΚ) αριθ. 1980/2000,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η περίοδος ισχύος που καθορίζεται στο άρθρο 3 της απόφασης 1999/178/EΚ για τον ορισμό και για τα κριτήρια της κατηγορίας προϊόντων με κωδικό αριθμό 016, παρατείνεται μέχρι τις 31 Αυγούστου 2003.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 27 Νοεμβρίου 2001.

Για την Επιτροπή

Margot Wallström

Μέλος της Επιτροπής

(1) ΕΕ L 237 της 21.9.2000, σ. 1.

(2) ΕΕ L 57 της 5.3.1999, σ. 21.
Απόφαση της Επιτροπής

της 28ης Σεπτεμβρίου 2001

για σύναψη δύο συμφωνιών συνεργασίας μεταξύ της Ευρωπαϊκής Κοινότητας Ατομικής Ενέργειας και της Ρωσικής Ομοσπονδίας στον τομέα της πυρηνικής ασφάλειας και στον τομέα της ελεγχόμενης πυρηνικής σύντηξης

[κοινοποιηθείσα υπό τον αριθμό Ε(2001) 2901]

(2001/762/Ευρατόμ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερη παράγραφος,

την έγκριση του Συμβουλίου(1),

Εκτιμώντας τα ακόλουθα:

Πρέπει να συναφθούν οι δύο συμφωνίες μεταξύ της Ευρωπαϊκής Κοινότητας Ατομικής Ενέργειας και της Ρωσικής Ομοσπονδίας στον τομέα της πυρηνικής ασφάλειας και στον τομέα της ελεγχόμενης πυρηνικής σύντηξης,

ΑΠΟΦΑΣΙΖΕΙ ΤΑ ΑΚΟΛΟΥΘΑ:

Άρθρο μόνο

Με την παρούσα απόφαση συνάπτονται εξ ονόματος της Ευρωπαϊκής Κοινότητας Ατομικής Ενέργειας οι δύο συμφωνίες μεταξύ της Ευρωπαϊκής Κοινότητας Ατομικής Ενέργειας και της Ρωσικής Ομοσπονδίας στον τομέα της πυρηνικής ασφάλειας και στον τομέα της ελεγχόμενης πυρηνικής σύντηξης.

Βρυξέλλες, 28 Σεπτεμβρίου 2001.

Για την Επιτροπή

Pascal Lamy

Μέλος της Επιτροπής

(1) Βλέπε σελίδα 21 της παρούσας Επίσημης Εφημερίδας.
Απόφαση του Συμβουλίου

της 27ης Σεπτεμβρίου 2001

περί του διορισμού των μελών της συμβουλευτικής επιτροπής του Οργανισμού Εφοδιασμού της Ευρατόμ

(2001/C 281/02)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 54 δεύτερο και τρίτο εδάφιο,

το άρθρο Χ του καταστατικού του Οργανισμού Εφοδιασμού της Ευρατόμ(1),

την απόφαση του Συμβουλίου, της 14ης Ιουνίου 1999, περί του διορισμού των μελών της συμβουλευτικής επιτροπής του Οργανισμού Εφοδιασμού της Ευρατόμ(2),

τη γνώμη της Επιτροπής,

Εκτιμώντας τα ακόλουθα:

(1) Η θητεία των μελών της συμβουλευτικής επιτροπής του Οργανισμού Εφοδιασμού της Ευρατόμ έληξε στις 28 Μαρτίου 2001.

(2) Συντρέχει λόγος να γίνει ο διορισμός των μελών της επιτροπής για την περίοδο από 29 Μαρτίου 2001 έως 28 Μαρτίου 2003, λαμβάνοντας υπόψη τις υποψηφιότητες τις οποίες υπέβαλαν οι κυβερνήσεις των κρατών μελών,

ΑΠΟΦΑΣΙΖΕΙ:

Άρθρο μόνο

Τα ακόλουθα πρόσωπα διορίζονται ως μέλη της συμβουλευτικής επιτροπής του Οργανισμού Εφοδιασμού της Ευρατόμ:

>ΘΕΣΗ ΠΙΝΑΚΑ>

Βρυξέλλες, 27 Σεπτεμβρίου 2001.

Για το Συμβούλιο

Ο Πρόεδρος

R. Landuyt

(1) ΕΕ 27 της 6.12.1958, σ. 534. Το καταστατικό τροποποιήθηκε τελευταία από την απόφαση 95/1/ΕΚ/Ευρατόμ, ΕΚΑΧ (ΕΕ L 1 της 1.1.1995, σ. 1).

(2) ΕΕ C 186 της 2.7.1999, σ. 1.